CELEX: 32017R0068
Language: hr
Date: 2017-01-09 00:00:00
Title: Provedbena uredba Komisije (EU) 2017/68 оd 9. siječnja 2017. o izmjeni Uredbe (EZ) br. 121/2008 o utvrđivanju metode analize za određivanje sadržaja škroba u pripravcima koje se rabi za hranidbu životinja (oznaka KN 2309)

13.1.2017   
            
            
               HR
            
            
               Službeni list Europske unije
            
            
               L 9/4
            
         PROVEDBENA UREDBA KOMISIJE (EU) 2017/68
   оd 9. siječnja 2017.
   o izmjeni Uredbe (EZ) br. 121/2008 o utvrđivanju metode analize za određivanje sadržaja škroba u pripravcima koje se rabi za hranidbu životinja (oznaka KN 2309)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:
   
               (1)
            
            
               Razvrstavanje pripravaka koje se rabi za hranidbu životinja u podbrojeve tarifnog broja 2309 kombinirane nomenklature priložene Uredbi Vijeća (EEZ) br. 2658/87 (2) utvrđuje se na temelju sadržaja škroba u proizvodu.
            
         
               (2)
            
            
               Za potrebe tog razvrstavanja Uredbom Komisije (EZ) br. 121/2008 (3) propisuje se upotreba enzimske analitičke metode za određivanje sadržaja škroba u određenim pripravcima.
            
         
               (3)
            
            
               Sadržaj škroba u tim pripravcima može se utvrditi korištenjem polarimetrijske metode ili enzimske analitičke metode ako su u njima prisutni proizvodi od soje. Ovisno o upotrijebljenoj metodi dolazi se do bitno različitih rezultata te je utvrđeno da polarimetrijska metoda nije prikladna za određivanje sadržaja škroba u pripravcima s proizvodima od soje jer daje netočne rezultate.
            
         
               (4)
            
            
               Stoga bi proizvode od soje trebalo pridodati popisu krmiva iz članka 1. Uredbe (EZ) br. 121/2008 za koje je sadržaj škroba u pripravku potrebno odrediti enzimskom analitičkom metodom kako bi se razjasnilo koju metodu trebaju upotrebljavati carinska tijela te tako osiguralo jedinstveno razvrstavanje u državama članicama.
            
         
               (5)
            
            
               Članak 1. Uredbe (EZ) br. 121/2008 trebalo bi stoga na odgovarajući način izmijeniti.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   U članku 1. Uredbe (EZ) br. 121/2008 dodaje se sljedeća točka (k):
   
      
                  „(k)
               
               
                  proizvodi od soje.”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. siječnja 2017.
      
         
            Za Komisiju,
         
         
            u ime predsjednika,
         
         Stephen QUEST
         
            Glavni direktor
         
         
            Glavna uprava za oporezivanje i carinsku uniju
         
      
   
   
      (1)  SL L 269, 10.10.2013., str. 1.
   
   
      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
   
      (3)  Uredba Komisije (EZ) br. 121/2008 od 11. veljače 2008. o utvrđivanju metode analize za određivanje sadržaja škroba u pripravcima koje se rabi za hranidbu životinja (oznaka KN 2309) (SL L 37, 12.2.2008., str. 3.).